《和野渡甲申雪吟》
宋代·卫宗武

盈尺为祥须应占，洪纤著物类形盐。
幻成列阜兽城涌，散作千形蝶阵粘。
清友不妨添玉骨，苍官俄怪变银髯。
只怜岁岁催人老，染尽华颠亦可嫌。

作者简介：卫宗武约公元？年至一二八九年字洪父，（一作淇父）自号九山，嘉兴华亭人。生年不详，卒于元世祖至元二十六年。淳佑间历官尚书郎，出知常州。罢官闲居三十余载，以诗丈自娱。宋亡，不仕。宗武著有《秋声集》八卷，《国史经籍志》传于世。诗文气韵冲澹，有萧然自得之趣。